## Naredba o mjerama za sprječavanje pojave i širenja klasične svinjske kuge na području Republike Hrvatske

### NN 97/2007 (24.9.2007.), Naredba o mjerama za sprječavanje pojave i širenja klasične svinjske kuge na području Republike Hrvatske

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**2901**

Na temelju članka 17. stavka 3. Zakona o veterinarstvu (»Narodne novine«, broj
41/07), ministar poljoprivrede, šumarstva i vod­noga gospodarstva donosi

## NAREDBU

### O MJERAMA ZA SPRJEČAVANJE POJAVE I ŠIRENJA KLASIČNE SVINJSKE KUGE NA PODRUČJU REPUBLIKE HRVATSKE

### I.

1. Zaraženim područjem smatra se područje u krugu od najmanje tri kilometra od
mjesta izbijanja klasične svinjske kuge, i to:
a) Osječko-baranjska županija: Bijelo Brdo, Sarvaš;
b) Vukovarsko-srijemska županija: Komletinci;
c) Grad Zagreb i Zagrebačka županija: Botinec, Goli Breg, Brezovica, Desprim,
Zadvorsko, Drežnik Brezovicki, Odranski Obrež, Hudi Bitek, Vukšin Šipak, Gornja
Kupčina, Banići, Brlenić, Čeglji, Guci Draganićki, Pesak;
d) Karlovačka županija: Križanići, Vrh Draganićki, Draganići;
e) Medimurska županija: Novo Selo na Dravi, Totovec, Šandorovec, Kuršanec,
Vularija, Orehovica.
2. Ugroženim područjem smatra se područje u krugu od sedam kilometra od
zaraženog područja, i to:
a) Osječko-baranjska županija: Aljmaš, Tenja, Klisa, Dalj i Nemetin;
b) Vukovarsko-srijemska županija: Otok, Privlaka;
c) Grad Zagreb i Zagrebačka županija: Svetojanske toplice, Goljak, Slavetić,
Srednjak, Dragovanjšćak, Belčići, Miladini, Dolanjski Jarak, Malunje, Celine
Svetojanske, Rastoki, Okrug, Dol, Čunkova Draga, Medven Draga, Kostel Pribički,
Brezari, Hrastje Plešivićko, Svrževo, Gornje Prekrižje, Donje Prekrižje, Strmac
Pribički, Pribič Crkveni, Brebrovac, Petrovina, Črnilovec, Bukovica Prekriška,
Radina Gorica, Kuprezova Gorica, Hutin, Pribić, Jastrebarsko, Jezerine, Hrženik,
Kučer, Krnežići, Krupače, Volavje, Čabdin, Cvetković, Krašić, Brezarić, Novaki
Petrovinski, Izimje, Domagović, Mirkopolje, Ivančići, Paljugi, Draga Svetojanska,
Gorica Svetojanska, Bukovac Svetojanski, Redovje, Gornja Reka, Donja Reka,
Pavlovčani, Zdihovo, Rude Pribičke, Begovo Brdo Žumberačko, Konjarić Vrh,
Barovka Turkovčina, Bosna, Beloslavec, Otrčkovec, Bedenica, Omamno, Radoišce,
Zrinšcina, Gornje Orešje, Prepolno, Novakovec Bisaški, Dubovec Bisaški,
Zadrkovec, Šurdovec, Komin, Donje Orešje, Tomaševec, Filipovići, Pokupsko,
Breganica, Jablanovec, Velika Mlaka, Gornja Lomnica, Donja Lomnica, Lukavec,
Petrovina Turopoljska, Gudci, Markuševec Turopoljski, Bukovčak, Gradići,
Ježdovec, Lučko, Buzin, Gornji Čehi, Hrvatski Leskovac, Donji Čehi, Veliko
Polje, Odra, Mala Mlaka, Hrašće Turopoljsko, Demerje, Horvati, Kupinečki
Kraljevec, Grančari, Starjak, Donji Trpuci, Brebernica, Donji Dragonožec, Gornji
Dragonožec, Gornji Trpuci, Lipnica;
d) Karlovačka županija: Lović Prekriški, Ferenci, Škakljevica, Grandić Breg,
Vrhovac, Rujevo, Zaluka, Podbrežje, Ilovac, Zajačko Selo, Fratrovci Ozaljski,
Požun, Trg, Novaki Ozaljski, Donji Oštri Vrh Ozaljski, Gornji Oštri Vrh
Ozaljski, Lukšići Ozaljski, Polje Ozaljsko, Boševci, Ozalj, Podgraj,
Treščerovac, Soldatići, Zorkovac, Zorkovac na Kupi, Lazina, Franjetići,
Barkovići, Vrbanci, Jazvaci, Konjkovsko, Svetice, Slapno, Vukoder, Budrovci
Draganićki, Mrzljaki Draganićki, Vuksani, Šebreki, M. Erjavec, Levkušje,
Goršćaki, Bencetići, Goljak Draganićki, Zagraj, Tuškani, Jaškovo, Gornje
Pokupje, Kovači, Golubići, Priselci, Mahićno, Lug Draganićki, Bridići, Brdo,
Pojatno;
e) Medimurska županija: Pušćine, Gornji Kuršanec, Savska Ves, Strahoninec,
Ivanovec, Štefanec, Podbrest, Sveti Križ, Čakovec.

II.

Radi sprječavanja pojave i širenja klasične svinjske kuge naređuju se sljedeće
mjere:
1. Na području cijele zemlje:
a) Zabranjuje se korištenje napoja u hranidbi svinja;
b) Zabranjuje se prijevoz i kretanje svinja izvan farme, uzgoja iIi dvorišta u
svrhu prirodnog pripusta na drugim uzgojima, farmama iIi dvorištima;
c) Zabranjuje se ulazak rasplodnih svinja u druge uzgoje radi pripusta;
d) Zabranjuje se stavljanje mesa svinja u promet izravno iz dvorišta;
e) Zabranjuje se pašno držanje svinja;
f) Zabranjuje se odvoženje svinja na stočne sajmove, dogone i otkupna mjesta te
stavljanje svinja u promet na stočnim sajmovima, dogonima i otkupnim mjestima na
područjima navedenim u točki I. podtočkama 1. i 2. ove Naredbe. Ovlašteni
veterinar na sajmu, dogonu i otkupnom mjestu mora voditi posebnu evidenciju koja
sadrži podatke o vlasniku, podrijetlu i broju svinja te serijske brojeve
svjedodžbi s kojima se životinje dopremaju;
g) Naređuje se provođenje dezinfekcije prije i nakon održavanja sajmova, dogona
i otkupa.
h) Naređuje se obvezna prijava bez odgađanja svake uginule iIi bolesne svinje na
gospodarstvu i divlje svinje.
2. Osim mjera iz točke II. stavak 1. na zaraženim i ugroženim područjima
određenim u točki I. ove Naredbe naređuje se:
a) Zabrana stavljanja u promet svih vrsta životinja na područjima određenim u
točki I. stavak 1. podstavak (a), (b), (c), (d) i (e) najmanje 7 dana od
provođenja završne dezinfekcije u dvorištu u kojem je potvrđena klasična
svinjska kuga;
b) Zabrana stavljanja u promet i premještanja svinja na područjima određenim u
točki 1. stavak 1. podstavak (a), (b), (c), (d) i (e) i stavak 2. podstavak (a),
(b), (c), (d) i (e).
c) Zabrana stavljanja u promet sperme, jajnih stanica i embrija s gospodarstava
unutar zaraženog i ugroženog područja;
d) Zabrana održavanja sajmova, dogona, izložbi i sportskih manifestacija sa
životinjama;
e) Obveznu provedbu strogih biosigurnosnih mjera za smanjivanje opasnosti od
unošenja i širenja virusa klasične svinjske kuge od strane svake osobe koja
ulazi iIi izlazi na gospodarstva na kojima se drže svinje te osoba koje su bile
u kontaktu s divljim svinjama;
f) Onemogućavanje izravnog iIi neizravnog kontakta između domaćih i divljih
svinja;
g) Zabrana klanja svinja za potrebe vlastitog domaćinstva, osim pod posebnim
uvjetima.

III.

Zabrana iz točke II. stavak 2. podstavak (a) i (b) ove Naredbe ne odnosi se na
pošiljke:
a) Domaćih i divljih svinja koje potječu iz drugih država, a koje se uvoze u
registrirane i zatvorene objekte za držanje i uzgoj pod stalnim veterinarskim
nadzorom osim na područjima određenim u točki I. stavak 1. i 2. te provoze preko
područja Republike Hrvatske. Pošiljke se moraju provoziti isključivo glavnim
cestovnim ili željez­ničkim prometnicama bez zaustavljanja i mora biti
onemogućeno da svinje koje se provoze dođu u direktan iIi indirektan kontakt s
drugim svinjama tijekom transporta.;
b) Domaćih svinja koje se, zbog tehnoloških razloga, upućuju iz objekata
kontroliranog i zatvorenog uzgoja koji udovoljavaju biosigurnosnim mjerama
propisanim Naredbom o mjerama zaštitite životinja od zaraznih i nametničkih
bolesti i njihovom financiranju u 2007. godini (»Narodne novine« br. 2/07 i
16/07) u točki V. stavak 4.:
– podstavak (c) na zaraženim područjima određenim u točki 1. stavak 1. ove
Naredbe;
– podstavak (b) na ugroženim područjima određenim u točki 1. stavak 2. ove
Naredbe;
u druge kontrolirane i zatvorene objekte za držanje ili na ne­odgodivo klanje,
po odobrenju nadležnoga županijskoga veterinarskog inspektora i pod posebnim
uvjetima koje određuje Uprava za veterinarstvo;
c) Drugih vrsta životinja, osim domaćih i divljih svinja, koje su uvoze u
registrirane i zatvorene objekte za držanje i uzgoj pod stalnim veterinarskim
nadzorom, provoze preko područja RH te koje se zbog tehnoloških razloga, upućuje
iz objekata kontroliranog i zatvorenog uzgoja u druge kontrolirane i zatvorene
objekte za držanje ili klanje, po odobrenju nadležnoga županijskoga
veterinarskog inspektora i pod posebnim uvjetima koje propisuje Uprava.

IV.

Danom stupanja na snagu ove Naredbe prestaje važiti Naredba o mjerama za
sprječavanje pojave i širenja klasične svinjske kuge na području Republike
Hrvatske (»Narodne novine« br. 81/2007.).

V.

Ova Naredba stupa na snagu odmah.

Klasa: 322-01/07-01/57
Urbroj: 525-01-07-01
Zagreb, 14. rujna 2007.

Ministar
**Petar Čobanković**, v. r.

Naredba, NN 97/2007-2901
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)